אברהם אילת

אברהם אילת (באנגלית: Avraham Eilat; נולד ב-1939 בתל אביב וגדל בכפר סבא) הוא צייר, צלם, פסל, מורה לאמנות ואוצר ישראלי.

==ביוגרפיה==
אברהם אילת בסטודיו, עין הוד (2013)
אברהם אילת בוגר הגימנסיה הרצליה בתל אביב וחניך תנועת השומר הצעיר. בזמן לימודיו בגימנסיה העברית הרצליה בתל אביב השתתף בחוג לציור בהדרכת הצייר אריה אלואיל שהאמין בכישרונו ואף הזמין אותו בחופש הגדול לצפת לצייר בהדרכתו (1954).

לאחר שסיים שירותו בצה"ל במסגרת הנח"ל הצטרף לקיבוץ שמיר באצבע הגליל, שם היה חבר בין השנים 1960–1978. בשנותיו הראשונות בשמיר עבד אילת כרועה צאן לצידו של הצייר משה כגן שהיה אביו המאמץ בקיבוץ. שנים 1962 – 1965, במקביל לעבודתו כרועה צאן בקיבוץ, למד יומיים בשבוע ב"בית הספר הגבוה לציור" בהדרכתו של מייסד בית הספר הצייר אריה מרגושילסקי. המגע הבלתי אמצעי עם הטבע ותופעותיו השפיע על תפישת עולמו של אילת וקבע את הנושאים החוזרים ומופיעים לאורך השנים ביצירתו.

ב־1966 נסע אברהם אילת לפריז והצטרף ל"אטלייה 17" - סדנה בינלאומית לתחריט - אותה הקים וניהל האמן האנגלי ויליאם סטנלי הייטר
(W.S.Hayter). בסדנה התוודע אילת לאמנים מארצות שונות והתיידד עם הצייר היפני קנג'י יושידה [http://www.octobergallery.co.uk/artists/yoshida/index.shtml (Kenji Yoshida)] ששנתיים מאוחר יותר היה אורחו בקיבוץ שמיר. ב-1970, לאחר שכבר הציג מספר תערוכות, זכה אילת במלגת השתלמות בחו"ל של קרן אמריקה-ישראל והתקבל ללימודים מתקדמים בבית הספר לאמנות סנט מרטין (St. Martin's School of Art) בלונדון, שם למד בהנחייתו של הפסל אנתוני קארו, ובמקביל החל ליצור סרטים נסיוניים בהדרכתו של אמן הקולנוע המחתרתי מלקולם לה גרייס [http://www.luxonline.org.uk/artists/malcolm_le_grice/ (Malcolm Le Grice)].

אברהם אילת מתגורר עם בת זוגו מרגול גוטמן בעין הוד ויוצר בחיפה ובעין הוד.

==גלריה==
<gallery>
תמונה:AvrahamEilatRishum.JPG|ללא כותרת, 1968עיפרון על נייר
תמונה:B.hole.jpg|מתוך הסדרה נופי ריק, תצריב, 1995תצריב
</gallery>

==פעילות ציבורית==
* 1985-1986 - יזם את הביאנלה הישראלית הראשונה לצילום בעין חרוד, חבר בצוות הקמתה, מכין ומנהל במסגרתה שבוע של סדנאות בהשתתפות אנשי צילום ידועי שם מרחבי העולם
* 1992-1998 - חבר בוועדה לאמנות פלסטית של "אמנות לעם"
* 1995-1998 - יו"ר "פירמידה", עמותה לאמנות עכשווית, ואדי סליב, חיפה
* 1999-2000 - מנהל אמנותי ואוצר ראשי, המוזיאון הפתוח לצילום, תל חי
* 2003-2010 - יו"ר "פירמידה", עמותה לאמנות עכשווית, שהוא אחד ממייסדיה, בוואדי סליב, חיפה.

==הוראת אמנות==
בין השנים 1962–1998 לימד מקצועות שונים של אמנות במוסדות להשכלה גבוהה, ביניהם: מכללת תל-חי, בית הספר "קלישר" תל אביב, בצלאל בירושלים, הפקולטה לאדריכלות בטכניון בחיפה ומכללת ויצו לעיצוב בחיפה בה גם עמד בתקופה מסוימת בראש המחלקה לצילום.

==מלגות ופרסים==
* 1962 - פרס קרן דוידסון של הקיבוץ הארצי.
* 1970 - מלגת לימודים בחו"ל של קרן התרבות אמריקה-ישראל
* 1989 - Premio Cervo, פרס בינלאומי על תרומה לתרבות אגן הים התיכון, ברינדיזי, איטליה
* 1995 - פרס קרן חיפה לאמן בוגר, חיפה
* 1997 - מלגת אמן אורח, אוניברסיטת ניו יורק, המחלקה לצילום, ניו יורק, ארצות הברית
* 2000 - מלגת שהייה ב-Cite des Arts ,פריז
* 2004 - פרס עידוד היצירה, משרד החינוך והתרבות.

==אוספים ציבוריים==
* ישראל: מוזיאון ישראל; מוזיאון תל אביב לאמנות; מוזיאון חיפה לאמנות; המשכן לאמנות עין חרוד;
* חו"ל: הספרייה הלאומית הצרפתית, פריז, צרפת; מוזיאון לודוויג, קלן, גרמניה; מוזיאון אוניברסיטת תמה, טוקיו, יפן

==תערוכות יחיד נבחרות==
אברהם אילת הציג כשישים תערוכות יחיד בישראל ומחוצה לה. להלן מבחר מהן (רשימה מלאה אפשר למצוא באתר האמן: www.eilatart.com):
* 1975 - רישומים, מוזיאון חיפה לאמנות
* 1981 - מבנים לחלל נתון, מוזיאון חיפה לאמנות
* 1981 - כוחות, המשכן לאמנות, מוזיאון עין חרוד
* 1992 - מהבטן – מהמוח, מוזיאון ישראל, ירושלים
* 2002 - 112 פורטרטים פנים ואחור, [http://www.galeriaff.infocentrum.com/2000/eilat/eilat_a.html galeria FF], לודז', פולין
* 2004 - סימנים מחשידים, מוזיאון תל אביב לאמנות
* 2005 - שתיקת הים, המוזיאון הימי, חיפה
* 2007 - היסטוריות, הגלריה בקיבוץ לוחמי הגטאות
* 2009 - שריטות, בגלריה של המחלקה לצילום ב[http://wizodzn.ac.il/article.asp?cc=0102030135 אקדמיה לעיצוב של ויצו ], חיפה
* 2010 - Psychophysical Time, גלריה G-art, איסטנבול, טורקיה
* 2014 - "מצבי צבירה" מסדרות ומתקופות שונות, מרכז הקצה
* 2016 - מלא כלום לייתכן, גלריה עירונית כפר סבא
* 2017 - עלת דברים ואחריתם, גלריה חנינא, תל אביב.

==תערוכות קבוצתיות נבחרות==
עבודותיו של אילת הוצגו במאות תערוכות קבוצתיות בארץ ובעולם, והן מופיעות בקטלוגים רבים. להלן רשימה חלקית (רשימה מלאה של תערוכות קבוצתיות ניתן למצוא באתר האמן: www.eilatart.com):
* 1986 - הביינאלה הישראלית הראשונה לצילום, המשכן לאמנות על שם חיים אתר, עין חרוד
* 1987 - מתמונת נוף לעקבות בטבע, מוזיאון לודוויג, קלן, גרמניה
* 1988 - קו רקיע, מוזיאון תל אביב לאמנות
* 1989 - לחיות עם החלום, מוזיאון תל אביב לאמנות
* 1990 - העמוד בפיסול הישראלי העכשווי, הגלריה האוניברסיטאית לאמנות ע"ש גניה שרייבר, תל אביב
* 1998 - The Bridge, Melbourne, Australia
* 1999 - הטריינאלה הבינלאומית למיצב, מוזיאון חיפה לאמנות
* 2004 - וידאו זירו – בדרך לקולנוע, מוזיאון חיפה לאמנות
* 2006 - New Territories, De Hallen, Brugge, Belgium
* 2007 - במבט חטוף, גלריה מרכז הקצה, נהריה
* 2008 - לידת העכשיו, שנות ה-60 באמנות ישראל, מוזיאון אשדוד לאמנות, מרכז מונארט ;מציאות עקומה, המרכז הישראלי לאמנות דיגיטלית, חולון
* 2008 - הטריינאלה הבינלאומית לאמנות עכשווית, פראג, הרפובליקה הצ'כית
* 2009 - צילום מישראל, קולטור באנהוף אלר, דיסלדורף, גרמניה
* 2010 - מגילות, גלריה בית קופפרמן, קיבוץ לוחמי הגטאות

==ספרים וקטלוגים==
* עומקם של פני השטח, 2013, מוזיאון ינקו דאדא, עין הוד (קטלוג, טקסטים גלעד אופיר וד"ר יוחאי רוזן)
* שתיקת הים, 2006, יצא לאור בעקבות תערוכה בשם זה במוזיאון הימי הלאומי בחיפה (ספר-קטלוג, טקסטים יהושע סובול ואברהם אילת)
* סימנים מחשידים, מוזיאון תל אביב לאמנות, 2004 (קטלוג, טקסט: שלומית שקד)
* בשר ודם, פירמידה, מרכז לאמנות עכשווית, חיפה, 2003 (קטלוג, טקסט: קארול נגאר)
* הכורסה, ספר אמן, מהדורה ממוספרת של 120 עותקים, חיפה, 2002 (טקסט: י. סובול)
* 112 פורטרטים מלפנים ומאחור, 2000 (קטלוג, טקסט: אברהם אילת)
* אובייקטים 1992–1996 (קטלוג, טקסטים: יהושע סובול ואברהם אילת)
* מהבטן – מהמוח, מוזיאון ישראל, ירושלים, 1992 (קטלוג, טקסטים: י. ספרן, מאירה פרי-להמן ונ. פרץ)
* צייר עם מצלמה, תל אביב, הוצאת הקיבוץ המאוחד, 1986 (טקסטים: יהושע סובול וניסן פרץ)
* מבנים לחלל נתון, מוזיאון חיפה לאמנות, ישראל, 1981 (קטלוג, טקסט: י. שן-דר)
* אברהם אילת, רישומים, אקווארלים, תחריטים, הוצאת פרלינגר, וורגל, אוסטריה, 1980 (ספר, טקסט: רודולף קרוייצר)

==קישורים חיצוניים==

* 
* [http://www.eilatart.com/ אתר אינטרנט של אברהם אילת]
* 
* [https://jerusalemprintworkshop.org/artists/אילת-אברהם/ אברהם אילת] באתר סדנת ההדפס ירושלים
* 
* [http://www.ein-hod.org/ האתר הרשמי של עין הוד]
* 
* 
* [http://www.galeriaff.infocentrum.com/ גלריה לצילום עכשווי, לודז', פולין]
* [http://www.21galerie.de/ גלריה 21, קלן, גרמניה] 
* [https://web.archive.org/web/20200107230029/https://www.wizodzn.ac.il/ על התערוכה "שריטות" במרכז האקדמי ויצו, חיפה]
* [http://hma.org.il/Museum/Templates/showpage.asp?DBID=1&LNGID=2&TMID=84&FID=1311&PID=4140/ שתיקת הים, המוזיאון הימי הלאומי]
* [https://web.archive.org/web/20110721135339/http://www.hadarochel.co.il/107981/אברהם-אילת חדר האוכל בקיבוץ]
* 

==הערות שוליים==

קטגוריה:פסלים ישראלים
קטגוריה:ציירים ישראלים
קטגוריה:צלמים ישראלים
קטגוריה:בוגרי גימנסיה הרצליה
קטגוריה:בוגרי השומר הצעיר
קטגוריה:חברי גרעיני נח"ל
קטגוריה:שמיר (קיבוץ): אישים
קטגוריה:עין הוד: אישים
קטגוריה:ישראלים שנולדו ב-1939